Með vinabæjasamstarfinu er leitast við að : Koma á góðu sambandi milli opinberra stofnana í vinabæjunum í því augnamiði að skiptast á faglegum fróðleik og efla samvinnu til hvatningar og endurnýjunar í daglegu starfi . Efla samskipti milli frjálsra félagasamtaka og stofnana í vinabæjunum . Koma á fót faglegum / pólitískum umræðugrunni svo embættismenn og pólitískir ráðamenn í vinabæjunum geti skipst á þekkingu og reynslu . Efla samskipti milli ungmenna í vinabæjunum , m.a. með þátttöku þeirra í vinabæjamótum . Byggja upp norrænt upplýsinganet fyrir faghópa sem eftir því óska . Vinabæjamót Vinabæjamót eru haldin annað hvert ár til skiptis í bæjunum . Frá því á vinabæjamóti í Skien í Noregi 1992 hafa þessi mót þróast í átt til faglegra samskipta þar sem starfsmenn og ábyrgðaraðilar bæjanna hittast í faglegum vinnuhópum , bera saman bækur sínar og kynnast kollegum sínum og verksviðum þeirra . Þannig hafa þátttakendur kynnst því hvernig unnið er í málaflokkum í vinabæjunum og einnig hafa myndast tengsl milli vinnustaða og einstaklinga sem nýtast á margan hátt . Á þessum mótum eru einnig unglingahópar en síðustu árin hafa hafa krakkarnir sameinast í einn stóran þemahóp sem skiptist svo í þrjá minni hópa . Í stóra hópnum er fjallað um ákveðið málefni sem tengist unglingum . Í Danmörku árið 1996 var fjallað um byggðasögu og norrænan menningararf og í Mosfellsbæ var þemað lýðræði í grunnskólum . Fyrir hönd Mosfellsbæjar hafa yfirleitt verið sendir þrír bæjarfulltrúar ásamt bæjarstjóra og fulltrúum Norræna félagsins . Þetta fólk hefur skipt sér í vinnuhópa eftir áhuga , þekkingu og reynslu hvers og eins . Vinabæjamót hafa verið haldin í Mosfellsbæ árin 1988 og 1998 .